recursal/SuperWikiNEXT-32B huggingface dataset:
**Jirim kelabu** merupakan komponen utama sistem saraf pusat yang terdiri daripada jasad sel neuron, neuropil (akson jenis berdendrit serta jenis bermielin dan tidak bermielin), sel glius (astrosit dan oligodendrosit), sinaps dan pembuluh darah. Jirim kelabu mengandungi banyak jasad sel dan beberapa akson bermielin manakala jirim putih mengandungi beberapa jasad sel dan terdiri terutama dari jarak jauh pergerakan kita yang luas. Perbezaan warna ini timbul terutamanya daripada keputihan mielin yang terkandung antara dua-dua jirim ini. Dalam tisu hidup, jirim kelabu sebenarnya kelihatan berwarna kelabu terang dengan sedikit kekuningan atau kemerahan yang datangnya daripada kapilari darah dan jasad sel neuron sel .

Struktur
--------

Jirim ini merujuk kepada neuron tidak bermielin dan sel lain dalam sistem saraf pusat. Ia terdapat dalam otak, batang otak dan serebelum serta juga di seluruh tulang belakang.

Jirim ini terdapat pada permukaan hemisfera serebrum (korteks serebrum) dan serebelum (korteks serebelum), serta jauh ke dalaman serebrum (talamus; hipotalamus; subtalamus, ganglia asas – putamen, *globus pallidus*, nukleus akumbens ; nukleus septum), serebelum (nukleus serebelum dalam – nukleus dentata, nukleus globos, nukleus emboliform , nukleus fastigius), batang otak (*substantia nigra*, nukleus merah, nukleus olivari, nukleus saraf kranial).

Fungsi
------

Jirim kelabu mempunyai jasad sel yang terbanyak dalam otak neuron. Ia termasuk kawasan otak yang terlibat dalam kawalan otot dan persepsi deria seperti penglihatan dan pendengaran, ingatan, emosi, pertuturan, membuat keputusan, dan kawalan diri.

Rujukan
-------

1. ↑  Purves, Dale; George J. Augustine; David Fitzpatrick; William C. Hall; Anthony-Samuel LaMantia; James O. McNamara; Leonard E. White (2008). *Neuroscience* (ed. 4th). Sinauer Associates. m/s. 15–16. ISBN 978-0-87893-697-7.
2. ↑  Kolb & Whishaw: Fundamentals of Human Neuropsychology (2003), m/s 49
3. ↑  Miller, A. K. H.; Alston, R. L.; Corsellis, J. A. N. (1980). "Variation with Age in the Volumes of Grey and White Matter in the Cerebral Hemispheres of Man: Measurements with an Image Analyser". *Neuropathology and Applied Neurobiology*. **6** (2): 119–32. doi:10.1111/j.1365-2990.1980.tb00283.x. PMID 7374914.

Pautan luar
-----------

* Why is gray matter gray? - rencana LiveScience
**Ilusi** ialah suatu pengherotan sesuatu rangsangan dalam persekitaran terhadap deria yang dialami lalu menyebabkan otak manusia tersilap tafsir pendekatan kita terhadap benda yang dirasai (persepsi). Keadaan sebegini biasanya dikongsi bersama ramai orang dan banyak mengena pada semua deria manusia - ilusi optik yang sering dialami kerana dominannya deria penglihatan

Ada ilusi yang terhasil daripada tanggapan umum hasil pentafsiran otak semasa melakukan persepsi dengan prinsip aturan, keupayaan persepsi kedalaman dan pergerakan serta tahap kemalaran persepsi tersebut (*perceptual constancy*). Ada juga sebahaian ilusi yang dialami akibat struktur deria biologi dalam tubuh badan manusia atau keadaan sekeliling penderia tersebut.

Kata "ilusi" meminjam Belanda: *illusie*code: nl is deprecated  serapan kata bahasa Latin *illusio* terbitan kata *illūdō* "mempermainkan" berkaitan dengan perkataan *lūdō* "mainan".

Rujukan
-------

1. ↑  Solso, R. L. (2001). Cognitive psychology (6th ed.). Boston: Allyn and Bacon. ISBN 0-205-30937-2
2. ↑  M. Philippa, F. Debrabandere, A. Quak, T. Schoonheim & N. van der Sijs, penyunting (2009). "illusie". *Etymologisch Woordenboek van het Nederlands*. Amsterdam – melalui EtymologieBank.CS1 maint: multiple names: editors list (link)
3. ↑  Lewis, Charlton T.; Short, Charles (1879). "illūdō". *A Latin Dictionary* – melalui Projek Perseus.
4. ↑  *lūdō*, ibid.CS1 maint: postscript (link)
**Haba** (disingkatkan *Q*, juga dipanggil **perubahan haba**) adalah pertukaran tenaga haba antara dua badan yang mempunyai suhu yang berlainan. Unit SI bagi haba ialah joule.

Kaitan antara haba dan tenaga sama dengan kaitan antara kerja dan tenaga. Haba mengalir antara kawasan yang tidak berada dalam keadaan keseimbangan haba; haba mengalir dari kawasan yang bersuhu tinggi ke kawasan yang bersuhu rendah. Semua objek (jirim) mempunyai tenaga dalaman yang berkaitan dengan pergerakan rawak atom dan molekul dalam jirim. Tenaga dalaman ini berkadaran terus kepada suhu objek itu. Apabila dua objek yang berlainan suhu bersentuhan secara terma, mereka akan menukar tenaga dalaman sehinggalah suhu kedua-dua objek sama thermometer. Jumlah tenaga yang dipindah adalah jumlah tenaga yang ditukar. Biasanya haba dikelirukan dengan tenaga dalaman, tetapi kedua-duanya ada perbezaan: haba berkaitan dengan perubahan tenaga dalaman dan kerja yang dilakukan oleh sesuatu sistem. Istilah haba digunakan untuk memperihalkan *pengaliran* tenaga; manakala istilah tenaga dalaman digunakan untuk memperihalkan tenaga. Memahami perbezaan ini adalah keperluan untuk memahami hukum pertama termodinamik.

Sinaran inframerah biasanya dikaitkan dengan haba, kerana haba pada suhu bilik ke atas akan mengeluarkan radiasi yang tertumpu kepada jalur inframerah tengah. )

|  |  |
| --- | --- |
| Ikon tunas | Rencana berkaitan fizik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Habib Ali Zain al-Abidin al-Jifri** (Arab: الحبيب علي زين العابدين الجفري ; lahir 1971) ialah seorang ulama' dan sarjana Islam dari Hadhramaut, Yemen. Beliau mengamalkan mazhab fiqh Shafie, dan mazhab akidah Ashari.

Latar Belakang
--------------

Habib Ali al-Jifri dilahirkan sebelum fajar di kota Jeddah, Arab Saudi pada hari Jumaat, 16 April 1971 bersamaan dengan 20 Safar 1391H. Kedua ibu bapa beliau merupakan keturunan Rasulullah s.a.w. melalui susur galur cucu baginda Hussein bin Ali r.a.

Pendidikan
----------

Habib Ali al-Jifri mula mempelajari ilmu sejak daripada kecil lagi melalui guru pertama beliau, Safiah bint Alwi bin Hassan al-Jifri. Guru pertamanya tersebut merupakan moyang saudara beliau dari sebelah ibunya, Marumah bint Hassan al-Jifri. Gurunya itu juga mempengaruhi & menunjuk ajar Habib Ali dalam mengejar ilmu & kerohanian. 

Di antara guru-guru beliau ialah :

* Habib Abdul-Qadir Bin Ahmad al-Saqqaf
* Habib Ahmad Mashhur Bin Taha Al-Haddad
* Muhammad Bin Alawi al-Maliki al-Hasani
* Al-Habib Attas al-Habshi
* Habib Abu Bakr al-Mashhur al-Adani
* Sheikh Muhammad Ba-Sheikh

  

Dari tahun 1991-1993, beliau melanjutkan pelajaran di Kolej Pengajian Islam, Sana'a, Yemen. Ketika inilah beliau mendapat peluang untuk mengambil ilmu secara langsung dari Habib Muhammad Bin Abdullah al-Hadaar, seorang ulama' muktabbar.

Kareer Profesional
------------------

* 2005-sekarang: Pengarah, Tabah Foundation
* 2003-sekarang: Ahli Lembaga Pengarah di Dar Al-Mustafa Diarkibkan 2012-09-18 di Wayback Machine, Tarim
* 2007-sekarang: Ahli The Royal Aal al-Bayt Foundation for Islamic Thought di Amman, Jordan
* 2007-sekarang: Setiausaha Agung Lembaga Pengarah, Anugerah Al-Mahabbah Diarkibkan 2014-01-06 di Wayback Machine
* 1997-sekarang: Pensyarah jemputan di Dar Al-Mustafa

  

Pada tahun 2009, Habib Ali al-Jifri disenaraikan di tempat ke-37 di dalam 500 Muslim Berpengaruh di Dunia.

Perjalanan Dakwah
-----------------

Habib Ali al-Jifri telah menyebarkan dakwah & mengembangkan ilmu beliau di merata dunia. Bermula pada tahun 1991 di bandar & kampung di Yemen, selanjutnya pada tahun 1993 Habib Ali memulakan perjalan dakwah beliau ke seluruh pelosok dunia ; di antaranya: 

* Tanah Arab: UAE, Jordan, Bahrain, Arab Saudi, Sudan, Syria, Oman, Qatar, Kuwait, Lebanon, Libya, Mesir, Morocco, Mauritania, Kepulauan Comoros, dan Djibouti.
* Asia: Indonesia, Malaysia, Singapura, India, Bangladesh, dan Sri Lanka.
* Afrika: Kenya dan Tanzania
* Eropah: UK, Jerman, Perancis, Belgium, Belanda, Ireland, Denmark, Bosnia & Herzegovina, and Turki.
* Amerika: Perjalanan sulung beliau ialah pada tahun 1998. Manakala perjalan ke-2 pada 2001 serta perjalanan ke-3 pada tahun 2002 di mana Habib Ali turut melawat Kanada.

Rujukan
-------

* Laman Web Rasmi Habib Ali al-Jifri
Kawah hentaman yang menonjol, Tycho, di Bulan.
**Kawah hentaman** ialah sebuah lekukan hampir bulat yang terdapat pada permukaan sebuah planet, bulan, ataupun jisim pepejal lain yang terdapat di dalam Sistem Suria, terbentuk daripada hentaman halaju hiper sebuah badan kecil dengan permukaan. Berlainan dengan kawah gunung berapi yang terbentuk daripada ledakan atau keruntuhan dalaman, kawah hentaman secara tipikalnya memiliki sembir yang terangkat dan lantai yang lebih rendah ketinggiannya daripada ketinggian tanah keliling.  Kawah hentaman berjulat daripada lekukan kecil berbentuk mangkuk sehingga ke lembangan besar, 
kompleks dan bergelang. Kawah Meteor mungkin menjadi contoh kawah hentaman kecil yang terkenal yang terdapat di Bumi.

Kawah-kawah hentaman merupakan ciri-ciri menonjol pada banyak objek pepejal Sistem Suria termasuk Bulan, Utarid, Callisto, Ganymede dan kebanyakan bulan-bulan kecil dan juga asteroid. Di planet-planet serta bulan-bulan lain yang mengalami proses geologi yang lebih aktif, seperti Bumi, Zuhrah, Marikh, Europa, Io dan Titan, kawah hentaman yang dapat kelihatan kurang ditemui kerana kawah-kawah tersebut terhakis, tertanam atau terubah oleh proses tektonik dengan peredaran masa. Di mana proses-proses sedemikian telah memusnahkan sebahagian besar topografi asal kawah, istilah-istilah struktur hentaman atau *astrobleme* lebih sering digunakan. Dalam penulisan awal, sebelum takrifan kawah akibat hentaman diiktiraf, istilah-istilah kriptoletupan atau kriptovolkano sering digunakan bagi mencirikan apa yang sekarang dikenali sebagai ciri berkaitan hentaman yang 
terdapat di Bumi.

Rujukan
-------

1. ↑  Basaltic Volcanism Study Project. (1981). Basaltic Volcanism on the Terrestrial Planets; Pergamon Press, Inc: New York, p. 746. .
2. ↑  Consolmagno, G.J.; Schaefer, M.W. (1994). *Worlds Apart: A Textbook in Planetary Sciences;* Prentice Hall: Englewood Cliffs, NJ, p.56.
3. ↑  French, B.M. (1998). *Traces of Catastrophe: A Handbook of Shock-Metamorphic Effects in Terrestrial Meteorite Impact Structures;* Simthsonian Institution: Washington DC, p. 97. .

* Charles A. Wood and Leif Andersson, *New Morphometric Data for Fresh Lunar Craters*, 1978, Proceedings 9th Lunar and Planet. Sci. Conf.
* Bond, J. W. "The development of central peaks in lunar craters", *Earth, Moon, and Planets*, vol. 25, December 1981.
* Melosh, H.J. 1989, Impact cratering: A geologic process: New York, Oxford University Press, 245 p.
* Baier, J. *Die Auswurfprodukte des Ries-Impakts, Deutschland*, in *Documenta Naturae*, Vol. 162, 2007. ISBN 978-3-86544-162-1

Bacaan lanjut
-------------

Mark, Kathleen (1987). *Meteorite Craters*. Tucson: University of Arizona Press. ISBN 0-8165-0902-6.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kawah hentaman*** |

* The Geological Survey of Canada Crater database, 172 impact structures
* Aerial Explorations of Terrestrial Meteorite Craters
* Impact Meteor Crater Viewer Google Maps Page with Locations of Meteor Craters around the world
* Solarviews: Terrestrial Impact Craters
* Lunar and Planetary Institute slidshow: contains pictures
Kawah gunung berapi di gunung Tangkuban Parahu, Bandung, Indonesia
Sebuah **kawah gunung berapi** merupakan lekukan kebulat-bulatan di tanah yang disebabkan oleh aktiviti gunung berapi. Ciri ini biasanya berbentuk seakan mangkuk yang mempunyai lohong di dalamnya. Ketika berlakunya letusan gunung berapi, magma cair dan gas gunung berapi diluahkan dari ruang magma bawah tanah melalui saluran berbentuk tiub sehingga sampai ke lohong kawah di mana gas akan dilepaskan ke atmosfera dan magma diletuskan sebagai lava. Sebuah kawah gunung berapi boleh mempunyai dimensi yang besar, dan kadangkalanya juga berkedalaman besar. Dalam beberapa jenis letusan tahap besar, ruang magma gunung berapi mungkin akan meluahkan isinya cukup sehingga kawasan atasnya runtuh dan membentuk kawah yang lebih besar dikenali sebagai kaldera.

Geomorfologi
------------

Dalam kebanyakan gunung berapi, kawah terletak di atas gunung yang terbentuk daripada letakan letusan gunung berapi seperti aliran lava dan tefra. Gunung berapi yang berpenghujung di**kawah puncak**biasanya berbentuk kon. Sesetengah kawah gunung berapi lainnya boleh didapati di sisi-sisi gunung ini biasanya disebut sebagai **kawah sisi**. Beberapa kawah gunung berapi boleh diisi sepenuhnya atau sebahagiannya dengan hujan dan/atau salji cair, membentuk sebuah tasik kawah.

Lihat juga
----------

* Kaldera

Catatan kaki
------------

1. ↑  "Glossary of Terms: C". physicalgeography.net. Dicapai pada 2008-04-12.

| * l
* b
* s
Bentuk muka bumi |
| --- |
| Senarai bentuk muka bumi |
| Pergunungan | 
* Meja
	+ Butte
* Landai
* Bukit
* Gunung
* Banjaran
* Penara
* Rabung
* Lembah

 |
| Dataran benua | 
* Lembar ais
* Dataran
* Steppe
* Tundra

 |
| Fluvium | 
* Kipas aluvium
* Pantai
* Ngarai
* Gua
* Saluran
* Tebing
* Dataran banjir
* Tasik/danau
* Benteng
* Meander
* Tasik ladam
* Wahah
* Kolam
* Tendab
* Sungai
* Delta
* Muara sungai
* Lembah sungai
* Selat
* Paya/rawa
* Air terjun
* Arroyo (caruk)
* Gosong
* Lembangan saliran

 |
| Glasier | 
* Arête
* Cirque
* Esker
* Fiord
* Glasier
* Saluran lembah

 |
| Bentuk muka bumi di tepi pantai dan laut | 
* Atol
* Teluk
* Tanjung
* Saluran
* Pesisiran
* Pentas benua
* Terumbu karang
* Muara
* Pulau tinggi
* Pulau
* Tanah genting
* Lagun
* Rabung tengah lautan
* Jurang lautan
* Semenanjung
* Gunung lautan

 |
| Gunung berapi | 
* Kaldera
* Tasik kawah
* Geiser
* Pulau tinggi
* Rabung tengah lautan
* Kubah lava
* Padang lava
* Penara lava
* Gunung berapi dalam laut
	+ Guyot
* Kawah gunung berapi
* Palam gunung berapi
* Gunung berapi
* Dinding batu

 |
| Aeolian | 
* Padang pasir
* Tasik kering
* Gumuk
* Bukit pasir
* Tundra

 |
| Buatan manusia | 
* Pulau buatan
* Terumbu karang buatan
* Jambatan
* Bangunan
* Terusan
* Empangan
* Parit
* Tebus guna tanah
* Benteng
* Polder
* Sawah
* Batas
* Kuari
* Kawasan tadahan air
* Jalan raya
* Terowong

 |
| 

Lihat juga: Ciri geografi
 |
**Ilyas Kashmir**atau Maulana Ilyas Kashmiri atau Muhammad Ilyas Kashmiri (10 Februari 1964 diduga terbunuh pada 3 Jun 2011. Beliau merupakan ahli senior al-Qaeda iaitu seorang yang dikaitkan dengan Perang Afghanistan-Soviet, serangan terhadap India , Pakistan dan Amerika Syarikat .Pada bulan Ogos 2010, AS dan PBB mengumumkan bahawa dia seorang pengganas yang sangat dikehendaki.NBC News melaporkan bahawa dia mungkin dilantik sebagai pengganti Osama bin Laden sebagai ketua al-Qaeda. Beliau merupakan komander kumpulan HuJi.

Ilyas berasal dari daerah Mirpur di Azad Kashmir di Pakistan. Menurut sumber , dia dikatakan menjadi ahli pasukan elit Pakistan. Beliau pernah belajar jurusan komunikasi di Universiti Terbuka Allama Iqbal.

Dia terlibat secara aktif dalam Perang Afghanistan-Soviet pada 1980 untuk membebaskan cengkaman Soviet Union di Afghanistan. Ketika itu beliau cedera parah dan kehilangan mata dan jari telunjuk.

Pada 6 Ogos 2010, Amerika Syarikat menyifatkan Ilyas termasuk dalam Pengganas Global. Pertubuhan Bangsa-Bangsa Bersatu pula menyenaraihitamkan beliau berdasar Resolusi Majlis Keselamatan PBB 1267. Dengan itu, Amerika Syarikat dapat membekukan semua aset melarang warga Amerika melakukan sebarang transaksi dengannya. Resolusi PBB mewajibkan negara anggota PBB untuk membekukan aset, larangan perjalanan dan larangan penjualan senjata ke Kashmir dan kumpulan HuJi. Kumpulan Harkat-ul-Jihad-al-Islami (HuJi) disifatkan sebagai kumpulan pejuang militan Islam yang aktif di India , Pakistan dan Bangladesh seawal 1990. Pada 2005, pertubuhan ini diharamkan di Bangladesh.

Ilyas Kashmiri dikaitkan dengan serangan kilang roti Jerman di Pune , India pada 13 Februari 2010. Mereka juga mensasarkan beberapa bandar utama yang menjadi lokasi sukan Olimpik di India.

Didakwa terbunuh
----------------

Pada 3 Jun 2011, pesawat tanpa pemandu Amerika Syarikat mensasarkan daerah Ghwakhwa, sebuah kubu Taliban.Sembilan militan termasuk Ilyas Kashmiri dilaporkan terbunuh.
Pasukan goalball Sweden di Sukan Paralimpik Athens 2004
**Goalball** ialah sukan berpasukan yang direka khusus untuk atlet yang mempunyai cacat penglihatan. Peserta bertanding dalam pasukan bertiga, dan cuba membaling bola yang mempunyai loceng tertanam di dalamnya ke gawang lawan. Bola dibaling dengan tangan dan tidak pernah disepak. Dengan menggunakan koordinasi telinga-tangan, yang berasal dari latihan pemulihan, sukan ini tidak mempunyai kekuatan yang setara. Atlet yang berkemampuan juga ditutup mata ketika bermain sukan ini.

Dimainkan di dalam dewan, biasanya di gelanggang bola tampar, permainan terdiri daripada separuh masa dua belas minit (dahulu separuh masa sepuluh minit) dengan tiga minit separuh masa. Di mana terdapat seri, gol emas lebih masa berlaku dalam bentuk dua tempoh tiga minit (dan separuh masa tiga minit kedua). Jika seri berterusan, penentuan sepakan berpasangan ('balingan tambahan' dan 'balingan tambahan kematian mengejut') menentukan pemenang. Pasukan membaling atau menggolek bola secara bergantian dari satu hujung kawasan permainan ke hujung yang lain, dan pemain kekal di kawasan gawang mereka sendiri dalam kedua-dua pertahanan dan serangan. Pemain mesti menggunakan bunyi loceng untuk menilai kedudukan dan pergerakan bola. Eyeshades membenarkan pemain yang rabun separa untuk bersaing pada kedudukan yang sama dengan pemain buta. Topeng mata boleh dipakai di bawah penutup mata untuk memastikan liputan mata sepenuhnya, dan mengelakkan sebarang penglihatan sekiranya penutup mata tercabut.

Persekutuan Sukan Orang Buta Antarabangsa (IBSA), yang diasaskan pada tahun 1981 dan bertanggungjawab untuk pelbagai sukan untuk orang buta dan rabun separa, ialah badan induk rasmi bagi sukan itu.

Rujukan
-------

1. 1 2 3  "Goalball - Paralympic Athletes, Photos & Events". Paralympic.org. Dicapai pada 2015-03-06.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Goalball*** |

* Halaman Jawatankuasa Paralimpik Antarabangsa mengenai bola gol
* Maklumat Goalball Paralimpik Beijing 2008 dengan condong Australia dari accessibility.com.au
* artikel BBC Sport dengan video dan ulasan tentang Goalball
* Goalball Australia
* Persekutuan Sukan Buta Antarabangsa (IBSA) mengenai bola gol
Afrika adalah sebuah benua yang terdiri daripada 63 wilayah politik, mewakili unjuran besar ke arah selatan yang terbesar daripada jisim utama permukaan Bumi. Dalam garis besar biasa, ia terdiri daripada kawasan seluas 30,368,609 km2 (11,725,385 bt2), tidak termasuk pulau-pulau bersebelahan. Gunung tertingginya ialah Gunung Kilimanjaro; tasik terbesarnya ialah Tasik Victoria.

Dipisahkan dari Eropah oleh Laut Mediterranean dan dari sebahagian besar Asia oleh Laut Merah, Afrika bergabung dengan Asia di hujung timur lautnya oleh Isthmus of Suez (yang dilalui oleh Terusan Suez), 130 km (81 bt) lebar. Untuk tujuan geopolitik, Semenanjung Sinai Mesir – timur Terusan Suez – sering dianggap sebagai sebahagian daripada Afrika. Dari titik paling utara, Ras ben Sakka di Tunisia, pada 37°21′ U, ke titik paling selatan, Cape Agulhas di Afrika Selatan, 34°51′15″ S, ialah jarak kira-kira 8,000 km (5,000 bt); dari Cap-Vert, 17°31′13″W, titik paling barat, ke Ras Hafun di wilayah Somalia Puntland, di Tanduk Afrika, 51°27′52″ E, unjuran paling timur, ialah jarak (juga lebih kurang) 7,400 km (4,600 bt).

Garisan struktur utama benua menunjukkan ciri arah timur ke barat, sekurang-kurangnya di hemisfera timur, bahagian yang lebih utara di dunia, dan arah utara ke selatan yang dilihat di semenanjung selatan. Oleh itu, Afrika sebahagian besarnya terdiri daripada dua segmen pada sudut tepat, utara berjalan dari timur ke barat dan selatan dari utara ke selatan.

Lihat juga
----------

* iconPortal Afrika

* Garis kasar Afrika#Geografi Afrika
* Tanduk Afrika

Rujukan
-------

1. 1 2 3   Satu atau lebih ayat sebelumnya menggabungkan dan menterjemah teks dari penerbitan sekarang di domain awam: Heawood, Edward; Cana, Frank Richardson (1911). "Africa". Dalam Chisholm, Hugh (penyunting). *Encyclopædia Britannica* (dalam bahasa Inggeris). **1** (ed. ke-11). Cambridge University Press. m/s. 320–322.

Bacaan lanjut
-------------

* Grant, Richard (2014). *Africa: Geographies of Change*. New York: Oxford University Press. ISBN 9780199920563. OCLC 877561754.

Pautan luar
-----------

 Atlas Wikimedia Africa

* Kategori berkenaan Geografi Afrika di Wikimedia Commons
* "Africa". Norman B. Leventhal Map Center at the Boston Public Library. Dicapai pada 1 Januari 2023.
* "Regions of the African Union". UNEP/GRID-Arendal. Dicapai pada 1 Januari 2023.
**か**, dalam hiragana, atau **カ** dalam katakana, ialah salah satu kana Jepun, yang mewakili satu mora. Kedua-duanya mewakili [ka]. Bentuk kedua-dua kana ini berasal daripada 加.

Aksara ini boleh digabungkan dengan dakuten, untuk membentuk が dalam hiragana, ガ dalam katakana, dan *ga* dalam perumian Hepburn. Nilai fonetik bagi aksara yang telah diubah suai ialah [gɑ] pada kedudukan permulaan, dan berubah antara [ŋa] dan [ɣa] di pertengahan perkataan.

Handakuten (゜) tidak digunakan bersama *ka* dalam teks Jepun normal, namun ia boleh digunakan oleh ahli bahasa untuk menandakan sebutan sengau [ŋa].

か adalah partikel pertanyaan yang paling sering digunakan. Ia juga kadang kala digunakan untuk membataskan pilihan.

が digunakan untuk menandakan tumpuan perhatian pada sebaris ayat, terutamanya kepada subjek tatabahasa.

| Bentuk | Rōmaji | Hiragana | Katakana |
| --- | --- | --- | --- |
| Normal *k-*(か行 *ka-gyō*) | *ka* | か | カ |
| *kaa**kā*, *kah* | かあ, かぁかー | カア, カァカー |
| Dakuten tambahan *g-*(が行 *ga-gyō*) | *ga* | が | ガ |
| *gaa**gā*, *gah* | があ, がぁがー | ガア, ガァガー |

Susunan lejang
--------------

Hiragana か terbina oleh tiga lejang:

1. Satu garis melintang yang berpusing dan mati pada cangkuk yang menghadap ke kiri.
2. Satu garis lengkung menegak yang memotong garis pertama.
3. Satu garis lengkung kecil di sebelah kanan.

Katakana カ terbina oleh dua lejang:

1. Satu garis melintang yang berpusing dan mati pada cangkuk yang menghadap ke kiri.
2. Satu garis lengkung menegak yang memotong garis pertama.

Perwakilan berkomunikasi lain
-----------------------------

Carilah ***か**, **が**, **カ**, **ガ*** dalam Wiktionary, kamus bebas.

Braille Jepun, か atau カ diwakilkan sebagai:

|  |
| --- |
| ●－－－－● |

Kod Wabun untuk か, atau カ, ialah ・－・・.
Piawaian kekeruhan 5, 50, dan 500 NTU.
**Kekeruhan** ialah ketidakjernihan atau kekaburan sesuatu bendalir disebabkan oleh zarah individual (pepejal terampai) yang biasanya tidak boleh dilihat oleh mata kasar, serupa dengan asap di dalam udara. Pengukuran kekeruhan ialah ujian kekunci mutu air. )

Bendalir boleh mengandungi jirim pepejal terampai yang terdiri daripada pelbagai saiz. Sementara sesetengah bahan terampai akan menjadi cukup besar dan cukup berat untuk mengenap dengan cepat ke dasar dasar bekas sekiranya sampel cecair dibiarkan (pepejal boleh enap), zarah sangat kecil akan mengenap dengan sangat perlahan atau tidak langsung sekiranya sampel itu digoncang dengan nalarn atau zarah bersifat koloid. Zarah pepejal kecil ini menyebabkan cecair kelihatan keruh.

**Kekeruhan** (atau jerebu) juga digunakan terhadap pepejal lut sinar seperti kaca atau plastik. Dalam pengeluaran plastik, jerebu ditakrifkan sebagai peratusan cahaya yang dipesongkan melebihi 2.5° dari arah cahaya mendatang.

Lihat juga
----------

* Kelutsinaran dan kelutcahayaan
* Penundaan dasar
* Piawaian McFarland
* Air ribut
* Jumlah pepejal terampai
* Penulenan air
* Perawatan air in situ

Rujukan
-------

1. ↑  "Haze technical definition". Diarkibkan daripada yang asal pada 2015-08-22. Dicapai pada 2013-12-28.

Pautan luar
-----------

* Turbidity meter and measurement
* Water on the Web: "Turbidity" (Universiti Minnesota, Duluth and Lake Superior College)
* "Understanding Turbidity." Diarkibkan 2016-03-03 di Wayback Machine Tinjauan Geologi Amerika Syarikat (USGS)
* Manual bidang USGS tentang pengukuran kekeruhan
* Water Quality - Stormwater, Washington State
* Water Quality - Stormwater, Construction, Washington State
Bagi filem dokumentari, lihat The Fog of War.
**Kekeliruan perang** atau **fog of war** (Jerman: *Nebel des Krieges*code: de is deprecated ) adalah ketidakpastian dalam situasi sedar yang dialami oleh para askar dalam operasi ketenteraan. Istilah ini bertujuan untuk menguasai ketidakpastian tentang keupayaan sendiri, keupayaan musuh, dan niat musuh ketika sesuatu pertembungan, operasi, atau kempen. Angkatan tentera cuba mengurangkan kekeliruan perang menerusi perisikan tentera dan sistem mesra pengesan kekuatan. Istilah ini juga digunakan untuk mentakrif ketidakpastian ilmu mekanik dalam latihan peperangan.

Asal-usul
---------

Perkataan "fog" (kekeliruan) yang merujuk pada ketidakpastian dalam perang telah diperkenalkan oleh penganalisis tentera berketurunan Prusia Jeneral Carl von Clausewitz didalam buku yang diterbitkan selepas kematiannya, *Vom Kriege* (1832), yang muncul dalam terjemahan Inggeris pada tahun 1873 dibawah tajuk *On War*:

> War is the realm of uncertainty; three quarters of the factors on which action in war is based are wrapped in a fog of greater or lesser uncertainty. A sensitive and discriminating judgment is called for; a skilled intelligence to scent out the truth.—Carl von Clausewitz

Ia menegaskan bahawa von Clausewitz tidak merujuk kepada "fog of war" yang sebenar, menggunakan pelbagai metafora yang serupa seperti "twilight" (samar-samar) dan "moonlight" (sinar bulan) untuk menggambarkan kurangnya kejelasan. Hanya pada tahun 1896 barulah "fog of war" sebenar digunakan dalam teks, digambarkan sebagai "bentuk kejahilan dimana para komander sering mendapati diri mereka mementingkan kekuatan dan posisi sebenar, bukan hanya musuh mereka, tetapi juga kawan mereka."

Lihat juga
----------

* C4ISTAR
* Coup d'œil
* Fingerspitzengefühl
* Kabus (fenomena cuaca)
* Network-centric warfare

Rujukan
-------

1. ↑  Joint Service Command and Staff College, Advanced Command and Staff Course Notes dated 2001
2. ↑  Carl von Clausewitz, *Vom Kriege*, Book 1, Chapter 3.
3. ↑  Eugenia C. Kiesling (2001). "On War Without the Fog" (PDF). Military Review. Dicapai pada 2014-11-07.
4. ↑  "The fog of war", by Col. Lonsdale Hale, Royal Engineers (retired), Aldershot Military Academy, March 24, 1896.

Bacaan lanjut
-------------

* The Fog of War and Friction in Current Conflicts: Fundamental Aspects of the Management of Modern Conflicts Article by LCdr (Brazilian Navy) Osvaldo P. Caninas.
* Simulating the Fog of War Paper by RAND Corporation John K. Setear, February 1989.
Gambarajah layar sabang empat penjuru

**Layar sokong**, **layar penggiling**, **layar cucur** atau **layar semandera**; juga disebut **layar sabang** (Inggeris: *spritsail*) ialah layar depan dan belakang bersisi empat yang disokong pada titik tertinggi oleh tiang dan andang melintang yang dipanggil sokong (*sprit*). Kaki layar boleh diregang dengan joran (*boom*) atau dibiarkan longgar oleh talinya. Layar sokong mempunyai empat penjuru: leher (*throat*), puncak (*peak*), setinggi (*clew*), dan pal (*tack*). Layar sokong boleh digunakan untuk menggambarkan temali yang memakai layar sokong.

Layar sokong muncul pada abad ke-2 SM di Laut Aegea pada perahu kecil Yunani. Di sini layar sokong digunakan pada kapal dagang Rom (abad ke-3 M)
Dalam sejarah, layar sokong ini layar depan dan belakang Eropah terawal, muncul dalam pelayaran Yunani-Rom pada abad ke-2 SM.

Lihat juga
----------

* Layar sepit ketam
* Bahagian kapal

Rujukan
-------

1. ↑  Wilkinson, Richard James (1932). "layar". *A Malay-English dictionary (romanised)*. **II**. Mytilini, Yunani: Salavopoulos & Kinderlis. m/s. 30 – melalui TROVE, Perpustakaan Negara Australia.
2. ↑  Sir Carnac Temple, penyunting (1906). *The Indian Antiquary*. Bombay. m/s. 115.
3. ↑  Underhill, Harold (1938). "Glossary". *Sailing Ship Rigs and Rigging* (ed. Second, 1958). Glasgow: Brown, Son and Ferguson. m/s. 114.
4. 1 2  Casson, Lionel (1995): "Ships and Seamanship in the Ancient World", Johns Hopkins University Press, ISBN 978-0-8018-5130-8, pp. 243–245
Contoh kodominan genetik melibatkan pigmen warna bunga mawar Jepun.
Dalam genetik, **kekodominanan** (bahasa Inggeris: *codominance*) atau ialah suatu fenomena dimana sesuatu gen boleh mengekod lebih daripada satu alel dominan. Individu heterozigot dengan dua alel kodominan boleh menonjolkan fenotip yang berkaitan dengan kedua-dua alel.

Kodominan dan kedominanan tidak lengkap atau separa adalah perkara yang berbeza. Contohnya, sesuatu spesies pokok misalnya "Pokok Bunga Mawar Jepun" dimana sekuntum bunga yang mempunyai warna merah jambu dan jingga mungkin merupakan hasil kodominan antara alel yang mengekod pigmen merah jambu dan alel yang mengekod pigmen oren dalam gen untuk bunga. Kodominan disisi sebenarnya dalam keadaan pigmen bukannya pada keadaan warna tersebut, kerana warna bunga disebabkan oleh pigmen yang terdapat dalam sel bunga yang dianggap sebagai fenotip.

Contoh lain
-----------

Kodominan dalam jenis darah manusia
Dalam sistem kumpulan darah ABO, alel *IA* dan *IB* adalah kodominan antara satu sama lain. Individu heterozigot mempunyai alel *IA* dan *IB* memancarkan fenotip kumpulan darah AB, di mana kedua-dua antigen jenis A dan jenis B muncul pada permukaan sel darah merah.
***Lelaki Itu Untukku*** adalah merupakan drama adaptasi novel karya Mazni Aznita yang ditayangkan di slot Selekta Prima di saluran TV2 yang diterbitkan pada 2019. Dibintangi oleh Risteena Munim, Azam Pitt, Zamarul Hisham, Marissa Yasmin dan ramai lagi. Drama ini mulai disiarkan pada 2 Julai 2019 di slot Violet di saluran TV2 pada setiap hari Isnin hingga Khamis jam 8:30 malam.

Sinopsis
--------

Mengisahkan Orked Harlina, anak tunggal ayahnya Hamdan, tetapi tidak pernah diberi kasih sayang oleh ayahnya yang jelas memang membencinya. Ayahnya berkahwin dengan Maria yang mempunyai seorang anak lelaki bernama Idlan Riyaz.

Kehadiran Idlan Riyaz yang pulang ke Malaysia telah mengubah segalanya. Idlan telah memberikan kasih sayang sebagai seorang abang kepada adik tirinya. Di situ timbul lah rasa cinta Orked kepada Idlan. Namun Idlan merahsiakan sesuatu sejak kepulangannya itu. 

Melalui Idlan Riyaz, Orked mengenali Tengku Emery Iskandar, si playboy yang kerek. Bagi Orked Riyaz lebih sempurna dan penyayang berbanding Tengku Emery Iskandar. Cuma dalam tidak kesempurnaan Tengku Emery Iskandar di matanya, lelaki itu punya hati nurani yang luhur.

Pelakon
-------

* Risteena Munim sebagai Orked Harlina
* Azam Pitt sebagai Idlan Riyaz
* Taib Zamannuri sebagai Tengku Emery Iskandar
* Zamarul Hisham sebagai Hamdan
* Marissa Yasmin sebagai Maria
* Hairie Othman sebagai Rahman
* Nina Smith sebagai Nadia
* Balqis Nordin

Rujukan
-------
***Lelaki Kelas Sebelah*** adalah telefilem Malaysia 2019 sempena *Anugerah Juara Lagu 33*. Telefilem arahan Hadith Omar ini ditulis oleh Rehal Nuharis dan merupakan terbitan Pena Creative Pictures Sdn Bhd.

Sinopsis
--------

Selepas kematian ibu dan ayahnya, Nona (Nabila Razali) tinggal bersama mak cik dan abangnya, Bawan (Luqman Hafidz). Nona meminati Anas (Ismail Izzani), seorang penyanyi *instafamous* yang juga belajar di kolej yang sama dengannya. Namun rakan-rakannya, Kinah (Najua Nasir) dan Mira (Alya Iman) tidak menyokong Nona kerana bagi mereka, Anas tidak akan memandang pelajar kulinari seperti mereka yang hanya berpenampilan biasa-biasa sahaja. Namun Nona tetap dengan pendiriannya untuk berkawan dengan Anas dan sering mengintai Anas. Malah Anas juga tinggal di kondominium dengan keluarganya. Hubungan Nona dan Anas makin rapat, namun ditentang Bawan kerana pada Bawan Anas adalah seorang kaki perempuan kerana dia seorang instafamous.

Pelakon dan watak
-----------------

* Nabila Razali sebagai Nona
* Ismail Izzani sebagai Anas
* Alya Iman sebagai Mira
* Najua Nasir sebagai Kinah
* Luqman Hafidz sebagai Bawan
* Adam Shadan sebagai Kamil
* Nina Juren sebagai ibu Nona dan Bawan

Lagu tema
---------

* Si Cantik Aku - Nina Nadira
* Pematah Hati - Nabila Razali
* Cemburu - Nabila Razali
* Luar Biasa - Ismail Izzani
* Langit - Daiyan Trisha

Rujukan
-------

1. ↑  "Lelaki Kelas Sebelah (TV3)". MyInfotaip. 19 Januari 2019.
Di dalam nama orang India, nama *Avedian* ialah nama bapa, bukannya nama keluarga, dan orang berkenaan harus dirujuk oleh nama yang diberikan, *Gobi*.

**Gobi a/l Avedian** (lahir 7 April 1988) ialah seorang banduan dadah Malaysia yang sedang menjalani hukuman penjara 15 tahun di Singapura kerana cubaan mengimport dadah Kelas C. Gobi pada mulanya, didakwa pada 2014 dengan pertuduhan modal mengedar lebih 40.22g heroin, yang menarik hukuman mati di Singapura. Dalam pembelaannya, Gobi menyatakan bahawa beliau tidak sedar beliau membawa heroin dan menyangka beliau membawa "ubat coklat" seperti yang diceritakan oleh dua rakannya apabila beliau menerima tawaran menghantar dadah itu untuk wang bagi membayar yuran pembedahan anak perempuannya.

Pada akhir perbicaraan, Mahkamah Tinggi membebaskan Gobi daripada pertuduhan asal selepas menerima pembelaan dan akaunnya. Oleh itu, Mahkamah Tinggi menjatuhkan hukuman penjara 15 tahun dan sepuluh sebatan bagi pertuduhan yang lebih rendah pada Mei 2017. Bagaimanapun, selepas rayuan pihak pendakwaan, Gobi telah disabitkan dengan pertuduhan modal asal dan dijatuhi hukuman mati oleh Mahkamah Rayuan pada Oktober 2018, kerana mahkamah rayuan mendapati mahkamah rendah telah tersilap dalam mendapati Gobi tidak bersalah.

Selepas itu, Gobi memfailkan pengampunan, yang ditolak pada Julai 2019. Beliau kemudiannya membuat dua rayuan yang berbeza; yang pertama menangguhkan pelaksanaannya dan yang kedua membuka semula kesnya. Walaupun Gobi kalah dalam bidaan untuk penangguhan hukuman mati pada Februari 2020, beliau akhirnya berjaya memujuk Mahkamah Rayuan pada Oktober 2020 untuk membuka semula kesnya berdasarkan keputusan kes penting 2019, dan beliau kemudiannya telah diringankan hukuman mati kepada hukuman asalnya iaitu penjara 15 tahun dan sepuluh sebatan, sekali gus membolehkannya terlepas daripada hukuman mati untuk kali kedua.

Lihat juga
----------

* Hukuman mati di Singapura
* Hukuman sebatan di Singapura
* Nagaenthran K. Dharmalingam
* Datchinamurthy Kataiah
* Pannir Selvam Pranthaman

Rujukan
-------

1. ↑  "Malaysian drug courier escapes gallows following apex court review". *Today*. 19 October 2020. Dicapai pada 25 April 2022.
2. ↑  "Malaysian man sentenced to death for importing drugs escapes gallows for a second time". *CNA*. 19 October 2020. Dicapai pada 25 April 2022.
***God of Gamblers II*** adalah sebuah filem aksi komedi yang ditulis dan diarahkan oleh Wong Jing. Dibintangi oleh Andy Lau sebagai anak murid The God of Gamblers. Filem ini adalah sekuel kepada God of Gamblers, yang mana termasuk karakter Lau dan All for the Winner dilakonkan oleh Chow dan Ng.

Plot
----

Michael Chan adalah seorang penjudi hebat. Ia merupakan murid kepada dewa judi dan didekati oleh Chow Sing Cho seorang malaikat judi. Chow Sing Cho memiliki kekuatan telekinetic yang ia gunakan untuk berjudi, tapi ia masih ingin belajar keterampilan dari Michael, dengan duit yang menang hanya untuk amal, atau ia akan dikutuk. Kedua penjudi itu harus mengesampingkan perbedaan-perbedaan yang mereka miliki karena suatu ketika, sang musuh lama dari dewa judi domino, Qiu Qiu ingin menyingkirkan mereka dan berperang melawan musuh-musuhnya.

Ketika melawan musuh di atas kapal dan disiarkan oleh pers, musuh dewa judi tersebut memanipulasi kemenangannya lewat kamera pengintai sewaktu melawan Michael. Michael hampir putus asa menghadapi kegagalan ini. Ia juga dipermalukan dan saat ini tidak memiliki uang sedikitpun. Chow Sing Cho meyakinkan Michael untuk tidak menyerah dalam membela Gurunya Sang Dewa Judi. Kedua master judi itu berjaya mengalahkan musuh dengan kemampuan, trik-trik, serta adegan kocak.

Pelakon
-------

* Andy Lau sebagai Michael Chan/Knife
* Stephen Chow sebagai Chow Sing-cho
* Monica Chan sebagai Long Kau/Kowloon
* Ng Man-tat sebagai Blackie Tat
* Sharla Cheung sebagai Meng Lo, Dewi impian
* Charles Heung sebagai Lung Ng
* Pal Sinn sebagai Hussein

Pautan luar
-----------
**Kelkatu Gugur Sayapnya** merupakan album studio kelima kugiran The Boys yang mana menampilkan kemunculan debut penyanyi wanita popular Malaysia iaitu kumpulan Shima & The Boys sebagai penyanyi utama menggantikan penyanyi sebelum ini iaitu Ella. Album bernuansa rock ini diterbitkan pada tahun 1989 dan memuatkan lagu popular seperti *Kelkatu Gugur Sayapnya* dan *Selisih Faham*.

Ini bagaimanapun menjadi album pertama dan terakhir Shima bersama The Boys di mana pada tahun 1990, Shima muncul solo menerusi album *Shima*. Album ini juga menjadi album terakhir The Boys sebelum dibubarkan.

Kandungan Lagu
--------------

|  |  |
| --- | --- |
| Muka Satu |  |
| No. | Tajuk | Penulis | Masa |  |
| 1. | "Pedaya Cinta" |  |  |
| 2. | "Kelkatu Gugur Sayapnya" |  |  |
| 3. | "Perindu Malang" |  |  |
| 4. | "Gurun Cinta" |  |  |
| 5. | "Seniman Tua" |  |  |
| 6. | "Dalam Perjalanan Ini" |  |  |
| 7. | "Ku Yang mencari" |  |  |
| 8. | "Keredhaan" |  |  |
| 9. | "Di Awal Bisikan" |  |  |
| 10. | "Selisih Faham" |  |  |

Rujukan
-------
**Lembaga Totalisator Malaysia** (Jawi: ‏لمباݢ توتاليساتور مليسيا‎code: ms is deprecated ‎; LTM) ialah sebuah badan berkanun persekutuan di bawah Kementerian Kewangan Malaysia bagi membangunkan industri perlumbaan kuda dan mengawal selia kendalian papan mata untuk lumba kuda di Malaysia dan Singapura. Lembaga ini ditubuhkan di bawah Akta Perlumbaan (Lembaga Totalisator) 1961 [Akta 494].

Sejarah
-------

Lembaga Totalisator Malaysia telah ditubuhkan pada 27 Mac 1961 di bawah akta Akta Perlumbaan (Lembaga Totalisator) 1961, Akta 494 sebagai sebuah badan berkanun persekutuan yang bertujuan mengawal selia dan melaksanakan kegiatan totalisator bagi lumba kuda yang diadakan di Malaysia dan Singapura. Pada 14 Mac 1991, Kementerian Kewangan membuat keputusan agar LTM tidak lagi tidak melibatkan diri secara langsung dengan kegiatan-kegiatan pertaruhan lumba kuda sebaliknya hanya bertugas sebagai sebuah agensi pengawal.

Rujukan
-------

1. ↑  "Lembaga Totalisator Malaysia". *Berita Harian*. 30 Ogos 2007. Dicapai pada 1 Jun 2021 – melalui KLiK.
2. ↑  "Jabatan & Agensi". *Portal Rasmi Kementerian Kewangan Malaysia*. Diarkibkan daripada yang asal pada 1 Jun 2021. Dicapai pada 1 Jun 2021.
3. ↑  "Laporan Tahunan 2018 Lembaga Totalisator Malaysia" (PDF). *Portal Rasmi Parlimen Malaysia*. 2019. m/s. 18. Dicapai pada 1 Jun 2021.

|  |  |
| --- | --- |
| Ikon tunas | Rencana mengenai organisasi atau pertubuhan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**KRI Keris (624)** merupakan kapal perang tentera laut Indonesia jenis kapal kelas bot berpeluru berpandu yang sentiasa bersedia mempertahankan negara pulau Indonesia.

Kapal **KRI Keris** milik Indonesia merupakan kapal kelas bot berpeluru berpandu (PSK Mk5). KRI Keris memenuhi keperluan Indonesia dan berperanan mempertahankan Indonesia dari kapal-kapal musuh. KRI Keris dibina oleh *Korea-Tacoma SY, Masan, Korea Selatan.* 

Kapal lain dalam kelas yang sama adalah KRI Mandau, KRI Rencong, KRI Badik, dan KRI Keris.

KRI Keris mempunyai 43 orang anak kapal termasuk pegawai. KRI Keris dilengkapi untuk misi pertempuran kapal ke kapal di permukaan laut "anti-surface warfare".

Kapal KRI Keris sepanjang 53.58 m; 8 meter \* 1.63 meter ( 175.8 kaki panjang \* 26.2 kaki \* 5.3 kaki) mempunyai kelajuan bertempur pada 41 batu nautikal. KRI Keris mempunyai seseran 290 tan penuh atau 255 tan ketika kosong.

Rekabentuk kapal membenarkan tatarajahnya ditukar bagi menerima pelbagai sistem persenjataan dan pengesan untuk memenuhi keperluan operasi yang berkembang bagi angkatan tentera Indonesia.

TORPEDO
-------

Tiada maklumat

PELURU BERPANDU
---------------

Sistem pertahanan udara adalah satu pelancar peluru berpandu Matra Simbad berkembar; Mistral; IR mengejar *homing* sehingga jarak 4 km (2.2 batu nautikal) dengan kelapa peledak seberat 3 kilogram.

Kapal bot berpeluru berpandu ini dilengkapi dengan empat peluru berpandu MM38 Exocet permukaan-ke-permukaan (SSM).

TNI-AL dalam perancangan bagi melengkapi semua kapal ronda pantas dengan peluru berpandu anti-kapal C-802 Saccade buatan Cina. Setiap kapal dirancang untuk dilengkapi dengan dua peluru berpandu C-802 Saccade yang sepanjang 6.39 meter, panjang sayap 1.22 meter, seberat 715 kg. Peluru berpandu ini mempunyai jarak serangan 120 km (melebihi exocet) pada kelajuan 0.9 Mach. Peluru berpandu ini turut dilengkapi radar yang mampu mengatasi sistem Penangkis Eletronik (Electronic Counter Measure - ECM).

MERIAM
------

Meriam utama KRI Keris yang dipasang pada dek hadapan, adalah meriam 57 mm/70 kaliber dengan satu meriam 40 mm sokongan. Selain itu ia mempunyai dua mesin gan 20 mm. Meriam-meriam ini dikawal oleh sistem kawalan tembakan WM-28 dan boleh gunakan bagi pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang.

PENANGKIS "COUNTERMEASURES"
---------------------------

KRI Keris turut dilengkapi dengan sistem pemintas DR-200S Mk1 bagi pertahanan udara.

TUJAHAN
-------

Kapal KRI Keris mempunyai dua enjin disel yang disambung kepada dua gandar yang menghasilkan 2,240 bhp secara berterusan dengan peningkat turbine gas yang mampu meningkatkan kuasa kepada 25,000 shp bagi menghasilkan kelajuan tempur pada 41 batu nautikal.

Pegawai pemerintah KRI Keris
----------------------------

Pautan luar
-----------

*
Kem pelarian untuk rakyat Rwanda di timur Republik Demokratik Congo berikutan pembunuhan etnik di Rwanda.
Sebuah kem di Guinea untuk pelarian dari Sierra Leone.
Nahr al-Bared, sebuah kem pelarian Palestin di utara Lubnan, pada tahun 2005.
**Kem pelarian** adalah sebuah penempatan sementara yang dibina bagi menerima pelarian. Beratus-ratus ribu orang mungkin mendiami sebuah kem. Biasanya kem ini dibina dan diuruskan oleh kerajaan, Pertubuhan Bangsa-Bangsa Bersatu atau pertubuhan antarabangsa (seperti Palang Merah) atau NGO.

Secara amnya, kem-kem pelarian dibina secara spontan dan direka bagi memenuhi keperluan asas manusia untuk jangka waktu yang singkat. Beberapa kem pelarian adalah kotor dan tidak bersih. Sekiranya kepulangan para pelarian tidak dapat dilakukan (sering kali disebabkan oleh perang saudara), krisis kemanusiaan boleh terjadi.

Beberapa kem pelarian telah wujud selama berdekad-dekad dan para pelarian ini telah tinggal untuk tempoh yang lama, yang mana kedua-duanya membawa implikasi besar kepada hak asasi manusia. Beberapa darinya berkembang dan menjadi petempatan kekal dan akhirnya bergabung dengan komuniti berhampiran, contohnya kem pelarian Ain al-Hilweh dan Deir al-Balah.

Rujukan
-------

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kem pelarian*** |

* Camp Management Toolkit Diarkibkan 2009-02-21 di Wayback Machine published by Norwegian Refugee Council
* Shelter Library Diarkibkan 2007-10-27 di Wayback Machine Resource for organisations responding to the transitional settlement and shelter needs of displaced populations
* U.S. Committee for Refugees and Immigrants' Campaign to End Refugee Warehousing in refugee camps around the world, people are confined to their settlement and denied their basic rights.
* Refuge Diarkibkan 2016-03-03 di Wayback Machine Essay on Life in a Refugee Camp
* Thai-Cambodian Border Camps
**KRI Pati Unus (384)** merupakan kapal perang tentera laut Indonesia jenis kapal peronda korvet yang sentiasa bersedia mempertahankan negara Indonesia.

Kapal peronda korvet **KRI Pati Unus** milik Indonesia merupakan kapal peronda korvet jenerasi moden kelas *Type 133.1* yang terbaru menyertai tentera laut Indonesia. Kapal peronda KRI Pati Unus memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina 1983 oleh *VEB Peenwerft, Wolgast, Jerman Timur*, yang digunakan seketika oleh tentera laut Jerman Barat sebelum diambil alih oleh tentera laut indonesia pada tahun 1995. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang kaki-tangan.

Kapal lain dalam kelas yang sama termasuk KRI Kapitan Patimura, KRI Unting Suropati, KRI Nuku, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basry, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut "anti-submarine warfare".

KRI Pati Unus bersaiz 75.2meter x 9.78meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

Torpedo
-------

KRI Pati Unus dilengkapi dengan empat tiub pelancar torpedo 15.7 inci.

Peluru berpandu
---------------

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

Meriam
------

Meriam utama kapal perang KRI Pati Unus yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna.

Penangkis *countermeasures*
---------------------------

Pelancar umpan PK-16 decol RL yang dilancarkan dalam mod ganggu "distraction" atau menawan "seduction" bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob.

Pengesan
--------

KRI Pati Unus memiliki radar pengesan permukaan dan kawalan tembakan MR-302/Strut Curve. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas "scan mode" dan meninjau "scanning". 

Kapal anti-kapal selam (ASW) ini juga dilengkapi dengan sonar aktif berfrekuensi serdahana di badan kapal jenis MG-322T.

Tujahan
-------

Kapal peronda ini mempunyai tiga enjin disel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 24 batu nautikal.

Pautan luar
-----------

*
**KRI Pulau Rengat (711)** merupakan kapal perang tentera laut Indonesia jenis kapal penyapu ranjau yang sentiasa bersedia mempertahankan negara pulau Indonesia. 

Kapal **KRI Pulau Rengat** milik Indonesia merupakan kapal kelas penyapu ranjau. KRI Pulau Rengat memenuhi keperluan Indonesia dan berperanan mempertahankan Indonesia dari kapal-kapal musuh. KRI Pulau Rengat dibina oleh *van der Giessen-de Noord, Alblasserdam* pada tahun 1988.

KRI Pulau Rengat dilengkapi untuk misi membersihkan kawasan perairan daripada periuk api yang mungkin di tanam oleh pihak musuh. Antara kapal lain dalam kelas yang sama adalah KRI Pulau Rengat 711 dan KRI Pulau Rupat 712. 

Kapal KRI Pulau Rengat dilengkapi dengan sistem pengesan dan penlupus ranjau seperti berikut:-

* Rantai Penyapu Ranjau Mekanikal OD3 Oropesa
* Penyapu Ranjau Magnetik Fiskars F-82
* Penyapu Ranjau Akuatik SA Marine AS 203
* Sistem Pemburu Ranjau Ibis V
* 2 Sistem Pelupus Ranjau PAP 104 Mk 4

TORPEDO
-------

Tiada maklumat

PELURU BERPANDU
---------------

Tiada maklumat

MERIAM
------

KRI Pulau Rengat dilengkapi dengan 2 pucuk meriam anti-pesawat (PSU) Rheinmetall 20 mm yang mempunyai kepantasan menembak 1000 tembakan seminit dengan jarak berkesan 2 km dengan kepala peledak 0.24 kg,

PENANGKIS "COUNTERMEASURES"
---------------------------

Tiada maklumat

TUJAHAN
-------

Tiada maklumat

Pegawai pemerintah KRI Pulau Rengat
-----------------------------------

Pautan luar
-----------

* Kapal Penyapu Ranjau Kelas Pulau Rengat